কসবাকাণ্ডের জের! চাকরিহারাদের বিরুদ্ধে জোড়া মামলা দায়ের পুলিশের

ওয়েব ডেস্ক: সুপ্রিম কোর্টের (Supreme Court )নির্দেশে চাকরিহারা ২৬ হাজার শিক্ষক এবং শিক্ষাকর্মী। আর তারই প্রতিবাদে গতকাল কলকাতা সহ রাজ্যের দিকে দিকে ডিআই অফিস ঘেরাওয়ের ডাক দেওয়া হয় চাকরিহারাদের পক্ষ থেকে। কিন্তু সেখানেই বাঁধে হুলস্থুল।

আরও পড়ুন: রাতভর অবস্থানে চাকরিহারারা, আজ মিছিল শহরে

গতকাল দেখা যায় কসবায় চাকরি হারার ডিআই অফিস ঘেরাও করতে এলে জোটে পুলিশের লাঠি থেকে শুরু করে লাথি পর্যন্ত। কিন্তু কেন? প্রথমে দেখা যায় নির্দেশ অমান্য করে চাকরিহারা শিক্ষকরা তালা ভেঙে জিআই অফিস ঘেরাও করার পথে নামে। নিয়ম বহির্ভূতভাবে এই অভিযানে নামেন তারা। কার্যত পুলিশের নির্দেশিকা অমান্য করে। আর তারপরেই দেখা যায় চাকরিহারা শিক্ষকরা সাংবাদিক সম্মেলন করেন স্পষ্টত জানিয়ে দেন এই অত্যাচারের বিরুদ্ধে তাঁরা রাজপথে নামবেন।

রাজপথে নামার ঘোষণা গতকাল যখন করা হয় তারই পাশাপাশি এবার জানা যাচ্ছে চাকরিহারাদের বিরুদ্ধে জোড়া মামলা দায়ের করল পুলিশ। একটি জেলা স্কুল পরিদর্শকের করা অভিযোগ, দ্বিতীয়টি কসবা থানার পুলিশের করা স্বতঃপ্রণোদিত মামলা। গতকাল চাকরি ফেরত পাওয়ার অভিযানে যে অজ্ঞাতপরিচয় শিক্ষকরা ডিআই অফিস ঘেরাও করেছিল তাদের বিরুদ্ধে এই মামলা দায়ের করা হলো।

দেখুন অন্য খবর

Powered by how to embed a youtube video and mikrolån