বঞ্চিত শিক্ষকদের আন্দোলনের জেরে বন্ধ শহর কলকাতার একাধিক রাস্তা

ওয়েব ডেস্ক: বৃহস্পতিবার সকাল থেকেই অবরুদ্ধ কলকাতার(Kolkata) একাধিক রাস্তা। একদিকে চাকরিহারা শিক্ষকদের মিছিল অন্যদিকে ওয়াকফ ইস্যু(Waqf Bill) নিয়ে শহরে মিছিল। আর এই দুই পৃথক মিছিল ঘিরে বৃহস্পতিবার (Thursday) সকাল থেকেই উত্তপ্ত শহর কলকাতা।

বুধবার সাংবাদিক বৈঠক থেকে ‘যোগ্য শিক্ষক মঞ্চের’ পক্ষ থেকে জানিয়ে দেওয়া হয়েছিল আজ বেলা ১২টা থেকে শিয়ালদহ থেকে মৌলালি হয়ে ধর্মতলা পর্যন্ত একটি মিছিল বেড়োবে চাকরিহারা শিক্ষক শিক্ষিকার (Jobless Teachers) পক্ষ থেকে, ২০১৬ এসএসসির যোগ্য তালিকা প্রকাশের দাবিতে। আর আজ বেলা ১২ টা থেকে সেই মত শুরু হয় মিছিল। যার জেরে সংশ্লিষ্ট রাস্তা কার্যত অবরুদ্ধ। আর এই মিছিলের ফলে প্রভাব পড়েছে আশেপাশের এলাকাতেও। ট্রাফিকের পক্ষ থেকে জানানো হচ্ছে, সংশ্লিষ্ট রাস্তা পেরোতে সময় লাগে ৫ মিনিট, কিন্তু তা এখন লাগছে ২০ থেকে ২৫ মিনিট।

আরও পড়ুন: পোর্টালে এখনও নাম রয়েছে, বেতন কি মিলবে, কী বলছেন শিক্ষামন্ত্রী

একদিকে ভ্যাপসা গরম, তার উপর যানজটে এতক্ষণ দাঁড়িয়ে থাকতে থাকতে নাজেহাল অবস্থা আমজনতার।

পাশাপাশি, ওয়াকফ বিলের প্রতিবাদে এদিন মৌলালির রামলীলা ময়দানে বিক্ষোভ সমাবেশে নেমেছে ওয়েস্ট বেঙ্গল জমায়েত উলেমা হিন্দ। আর জার জেরে সেখানেও তৈরি হয়েছে যানজট।

আর শহর কলকাতায় কাজের দিনে দুই মিছিল ঘিরে তৈরি হয়েছে তীব্র যানজট। নাজেহাল আমজনতা।

দেখুন অন্য খবর